Diari Oficial de la Generalitat Valenciana


Sumari del DOGV 4699, del 25-02-2004 (2004/1393)

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de València.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   4699

Data del DOGV
:   25-02-2004

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2004/1393


Data del document
:   25-11-2003

Organisme emissor
:   Conselleria de Sanitat

Tipus de document
:   Resolució

Descriptors 

:   * València
    * legislació farmacèutica
    * procediment administratiu
    * farmacologia

RESOLUCIÓ de 25 de novembre de 2003, del conseller de Sanitat, que denega l'autorització d'una nova oficina de farmàcia en aplicació del mòdul turístic en el municipi de València. [2004/X1393]
  
Vist l'expedient iniciat a instància de Marcela Castelló Taliani, en data de 10 d'abril de 2003, a fi de sol·licitar l'autorització d'una nova oficina de farmàcia en el citat municipi, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i examinats els antecedents de fet següents.
  
Antecedents de fet
  
I. Marcela Castelló Taliani, en data de 10 d'abril de 2003, sol·licita l'autorització d'una nova oficina de farmàcia en el municipi esmentat, en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica de la Comunitat Valenciana, i d'acord amb el que establix l'article 4 del Decret 149/2001, de 5 d'octubre, que establix el procediment per a l'autorització de noves oficines de farmàcia.
  
II. Mitjançant la publicació en el Diari Oficial de la Generalitat Valenciana es va donar tràmit d'audiència per un termini de 10 dies, i es va formular cap escrit d'oposició a la concessió de l'autorització sol·licitada.
  
III. Es va tramitar l'expedient segons el que disposa el Decret 149/2001, de 5 d'octubre, que establix el procediment per a l'autorització de noves oficines de farmàcia. La Direcció General de Farmàcia i Productes Sanitaris va emetre un informe desfavorable a la concessió de l'autorització sol·licitada.
  
Els fonaments jurídics següents s'apliquen als fets anteriors.
  
Fonaments jurídics
  
I. Esta Conselleria de Sanitat és competent per a resoldre esta sol·licitud segons que disposen el Reial Decret 278/1980, 25 de gener, sobre transferència de competències en matèria de sanitat, la Llei 5/1983, de 30 de desembre, de Govern Valencià, la Llei 6/1998, de 22 de juny, d'Ordenació Farmacèutica de la Comunitat Valenciana, el Decret 149/2001, de 5 d'octubre, que establix el procediment per a l'autorització de noves oficines de farmàcia, i el Decret 116/2003, d'11 de juliol, del Consell de la Generalitat Valenciana, que aprova el Reglament Orgànic i Funcional de la Conselleria de Sanitat.
  
II. D'acord amb l'article 3 del Decret 149/2001, de 5 d'octubre, del Govern Valencià, que establix el procediment per a l'autorització de noves oficines de farmàcia, ?en les zones farmacèutiques turístiques i en els municipis que, dins de les zones farmacèutiques generals, consten com a municipis turístics en el mapa de zones farmacèutiques de la Comunitat Valenciana, una vegada ajustada la proporció habitants/farmàcia segons el mòdul bàsic general, complementàriament s'hi podrà establir una oficina de farmàcia per cada 3.500 habitants estacionals?. Per tant, inicialment ha d'ajustar-se la proporció habitants/farmàcia d'acord amb el mòdul bàsic general. Això s'ha fet en l'expedient iniciat d'ofici per esta Direcció General de Farmàcia i Productes Sanitaris en data 31 de març de 2003 per a determinar el nombre de noves oficines de farmàcia necessàries per a oferir una adequada atenció farmacèutica a la població. En eixe expedient consta, segons el padró municipal, que la població del municipi de València és de 761.861 habitants i, en aplicar el mòdul general de 2.800 habitants/farmàcia, s'obtenen 272 oficines necessàries per a oferir una adequada atenció farmacèutica a la població. Com que hi ha 487 oficines de farmàcia obertes en el municipi de València, fins i tot en el supòsit de considerar ben acreditada la població estacional:
  
- 28.461 vivendes de 2ª residència x 4 hab. x 0,2 = 22.769 hab.
  
- 10.209 places d'hotel x 0,2 = 2.042 hab.
  
- 1.245 places de càmping x 0,2 = 249 hab.
  
- 382 places en apartaments turístics x 0,2 = 76 hab.
  
Total = 25.136 hab.
  
25.136 habitants estacionals/3.500 = 7 oficines de farmàcia, que sumades a les 272 del modul general en proporcionarien 279, encara ben lluny de les 487 que hi ha al municipi de València.
  
En conseqüència, vistos els fets i fonaments jurídics anteriors, resolc denegar l'autorització administrativa per a l'establiment d'una nova oficina de farmàcia en el municipi de València en aplicació del mòdul turístic establit en l'article 21 de la Llei 6/1998, de 22 de juny, d'Ordenació Farmacèutica, formulada a instància de Marcela Castelló Taliani.
  
Que es publique esta resolució en el Diari Oficial de la Generalitat Valenciana amb l'advertiment que exhaurix la via administrativa i que hi poden interposar un recurs contenciós administratiu en el termini de dos mesos, comptadors a partir de l'endemà de la data de la publicació, davant la Sala Contenciosa Administrativa del Tribunal Superior de Justícia de la Comunitat Valenciana o, potestativament, un recurs de reposició en els termes previstos en l'article 116 de la Llei 30/1992, de 26 de novembre, de Règim Jurídic de les Administracions Pública i del Procediment Administratiu Comú.
  
València, 25 de novembre de 2003.- El conseller: Vicente Rambla Momplet.